sárvā́ṃ lokā́n ā́tmánn adhiṣi sárveṣu lokéṣv ā́tmā́nam adhā́ṁ sarvā́n devā́n ā́tmánn adhiṣi sárveṣu devéṣv ā́tmā́nam adhā́ṁ sárvā́n védā́n ā́tmánn adhiṣi sárveṣu védeṣv ā́tmā́nam adhā́ṁ sárvā́n prā́ṇā́n ā́tmánn adhiṣi sárveṣu prā́ṇéṣv ā́tmā́nam adhā́m íty ákṣitā́ vaí lokā́ ákṣitā́ devā́ ákṣitā́ védā́ ákṣitā́ḥ prā́ṇā́ ákṣitaṁ sárvam ákṣitā́d dha vā́ ákṣitam upasáṃkrā́maty ápa punarmṛtyúṃ jayati sárvam ā́yur eti yá evám etád véda